CELEX: 52016PC0149
Language: da
Date: 2016-03-16
Title: Forslag til RÅDETS AFGØRELSE om fastlæggelse af den holdning, der skal indtages på vegne af Den Europæiske Union i det blandede udvalg, der er nedsat i henhold til aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union med hensyn til vedtagelsen af det blandede udvalgs forretningsorden om forvaltning af aftalen

EUROPA-KOMMISSIONEN
            Bruxelles, den 16.3.2016
            COM(2016) 149 final
            2016/0081(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på vegne af Den Europæiske Union i det blandede udvalg, der er nedsat i henhold til aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union med hensyn til vedtagelsen af det blandede udvalgs forretningsorden om forvaltning af aftalen
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union trådte i kraft den 1. december 2014. Aftalen fastsætter på basis af princippet om gensidighed retligt bindende rettigheder og forpligtelser med henblik på at lette procedurerne for udstedelse af visum til statsborgere fra Kap Verde og EU-borgere. Der nedsættes efter aftalens artikel 10 et blandet udvalg, som har til opgave at overvåge aftalens anvendelse. Det blandede udvalg skal ifølge artikel 10, stk. 4 i aftalen selv fastsætte sin egen forretningsorden.
            
            
               Den forretningsorden, der skal vedtages, bliver ikke en del af aftalen. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Den forretningsorden, som skal vedtages på grundlag af de beføjelser, der er givet til Kommissionens repræsentant i det blandede udvalg på grundlag af dette forslag, tilrettelægger det blandede udvalgs arbejde og bidrager til at forberede og styre dets møder. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               
                  Forretningsordenen, som er knyttet som bilag til dette forslag til Rådets afgørelse, er resultatet af et samråd med de ansvarlige myndigheder i Kap Verde i juni 2015. Medlemsstaterne er blevet hørt ved den skriftlige procedure, som blev afsluttet den 23.10.2015. 
               
            
            
               4.VIRKNINGER FOR BUDGETTET
            
            
               Forslaget har ingen indvirkning på EU-budgettet.
                     
            
            
               2016/0081 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på vegne af Den Europæiske Union i 
                  det blandede udvalg, der er nedsat i henhold til aftalen 
                  mellem Den Europæiske Union og Republikken Kap Verde 
                  om lempelse af reglerne for udstedelse af visa til kortvarigt ophold 
                  til statsborgere i Republikken Kap Verde og Den Europæiske Union 
                  med hensyn til 
                  vedtagelsen af det blandede udvalgs forretningsorden om forvaltning af aftalen
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)
                     Der nedsættes et blandet udvalg i henhold til artikel 10 i aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union ("aftalen"). Ifølge aftalens artikel 10, stk. 4, skal det blandede udvalg fastsætte sin egen forretningsorden. 
            
            
               (2)
                     Forretningsordenen er nødvendig for at tilrettelægge arbejdet i det blandede udvalg, som har fået til opgave at forvalte aftalen og overvåge dens gennemførelse. 
            
            
               (3)
                     Det er hensigtsmæssigt at fastlægge den holdning, der skal indtages på Unionens vegne i det blandede udvalg med hensyn til vedtagelsen af det blandede udvalgs forretningsorden om forvaltning af aftalen —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i det blandede udvalg, der er nedsat i henhold til artikel 10 i aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Kap Verde og Den Europæiske Union, med hensyn til vedtagelsen af det blandede udvalgs forretningsorden om forvaltning af aftalen, skal baseres på udkastet til det blandede udvalgs afgørelse, der er knyttet til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
               
                     Formand
               
            
         
         
      
    ---documentbreak--- 
      
         
               EUROPA-KOMMISSIONEN
            Bruxelles, den 16.3.2016
            COM(2016) 149 final
            BILAG
            til
            Forslag til RÅDETS AFGØRELSE
            om fastlæggelse af den holdning, der på Den Europæiske Unions vegne skal indtages i det blandede udvalg, der er nedsat i henhold til aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union, vedrørende vedtagelsen af fælles retningslinjer for aftalens anvendelse
            
               
         
         
            
               UDKAST TIL
            
            
               AFGØRELSE NR. … VEDTAGET AF DET BLANDEDE UDVALG OM LEMPELSE AF REGLERNE FOR UDSTEDELSEN AF VISA,
               DER ER NEDSAT I 
               AFTALEN MELLEM 
            
            
               DEN EUROPÆISKE UNION OG REPUBLIKKEN KAP VERDE 
            
            
               OM LEMPELSE AF REGLERNE FOR UDSTEDELSE AF VISA TIL KORTVARIGT OPHOLD 
            
            
               TIL STATSBORGERE I REPUBLIKKEN KAP VERDE OG DEN EUROPÆISKE UNION
            
            
            
               af...
            
            
               om vedtagelse af udvalgets forretningsorden
            
            
            
               DET BLANDEDE UDVALG HAR —
            
            
               under henvisning til aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (i det følgende benævnt "aftalen"), særlig artikel 10, stk. 4, og ud fra følgende betragtning:
            
            
               Aftalen trådte i kraft den 1. december 2014 —
            
            
            
               BESTEMT FØLGENDE:
            
            
               Artikel 1
            
            
               Forretningsordnen for det blandede udvalg om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (i det følgende "det blandede udvalg") om forvaltningen af aftalen mellem Den Europæiske Union og Republikken Kap Verde findes i bilaget til denne afgørelse.
            
            
            
               Artikel 2
            
            
               Denne afgørelse træder i kraft på dagen for vedtagelsen.
            
         
         
            
            
               Udfærdiget i …
            
            
            
               På vegne af Den Europæiske Union
                     
                     På vegne af Republikken Kap Verde
            
            
            
            
            
               BILAG
            
            
            
               DET BLANDEDE UDVALGS FORRETNINGSORDEN 
            
            
               OM FORVALTNING AF AFTALEN MELLEM DEN EUROPÆISKE UNION OG REPUBLIKKEN KAP VERDE 
            
            
               OM LEMPELSE AF REGLERNE FOR UDSTEDELSE AF VISA TIL KORTVARIGT OPHOLD  
            
            
               TIL STATSBORGERE I REPUBLIKKEN KAP VERDE OG DEN EUROPÆISKE UNION
            
            
            
               Artikel 1
            
            
               Formandskab
            
            
               Formandskabet for det blandede udvalg varetages i fællesskab af en repræsentant for Den Europæiske Union og en repræsentant for Republikken Kap Verde.
            
            
               Artikel 2
            
            
               Det blandede udvalgs opgaver
            
            
               (1)Ifølge aftalens artikel 10, stk. 2, har det blandede udvalg navnlig til opgave at:
            
         
         
            
               a)overvåge anvendelsen af aftalen
            
            
               b)at foreslå ændringer eller tilføjelser til aftalen
            
            
               c)at bilægge tvister, som opstår i forbindelse med fortolkning eller anvendelse af aftalens bestemmelser.
            
            
               (2)Det blandede udvalg kan vedtage henstillinger med retningslinjer eller "bedste praksis" som en hjælp til aftalens anvendelse.
            
            
               Artikel 3
            
            
               Møder
            
            
               (1)Det blandede udvalg om lettelse af udstedelsen af visa mødes, når det er nødvendigt, efter anmodning fra en af parterne og mindst én gang om året.
            
            
               (2)Parterne skiftes til at være vært for mødet, medmindre andet aftales. 
            
            
               (3)Medformændene indkalder til møderne i det blandede udvalg. 
            
            
               (4)Medformændene fastsætter en dato for mødet og fremsender de nødvendige dokumenter i så god tid, at parterne har tilstrækkelig tid til at forberede sig, om muligt fjorten dage før mødet.
            
            
               (5)Den part, der er vært for mødet, sørger for den praktiske tilrettelæggelse.
            
            
            
               Artikel 4
            
            
               Delegationer
            
            
               Mindst syv dage før et møde underretter parterne hinanden om den forventede sammensætning af deres delegation. 
            
            
               Artikel 5
            
            
               Dagsorden for møderne
            
            
               (1)Medformændene opstiller en foreløbig dagsorden for hvert møde senest fjorten dage før mødet. På den foreløbige dagsorden optages de punkter, som den ene eller den anden af medformændene senest fjorten dage før mødet har modtaget anmodning om at sætte på dagsordenen.
            
            
               (2)Hver part kan tilføje punkter på den foreløbige dagsorden på et hvilket som helst tidspunkt forud for mødet, hvis den anden part er enig heri. Anmodninger om optagelse af punkter på den foreløbige dagsorden fremsættes skriftligt og skal så vidt muligt imødekommes. 
            
            
               (3)Den endelige dagsorden vedtages af medformændene ved begyndelsen af hvert møde. Punkter, der ikke er optaget på den foreløbige dagsorden, kan optages på den endelige dagsorden, hvis parterne er enige herom, og anmodninger herom skal så vidt muligt imødekommes.
            
         
         
            
            
               Artikel 6
            
            
               Mødereferat
            
            
               (1)Et udkast til mødeprotokol udarbejdes hurtigst muligt af den medformand, der er vært for mødet.
            
            
               (2)Mødeprotokollen skal som hovedregel indeholde følgende for hvert punkt på dagsordenen:
            
            
               a)dokumentation, som er forelagt det blandede udvalg
            
            
               b)erklæringer, som parterne anmoder om at få optaget og
            
            
               c)afgørelser, henstillinger og konklusioner, der vedtages om konkrete punkter.
            
            
               (3)Mødereferatet skal også indeholde navnene på personerne i de deltagende delegationer med angivelse af, hvilket ministerium, organ eller institution, som de hver især repræsenterer.
            
            
               (4)Mødereferatet godkendes af det blandede udvalg på det efterfølgende møde.
            
            
            
               Artikel 7
            
            
               Det blandede udvalgs afgørelser og henstillinger
            
            
               (1)Det blandede udvalg træffer afgørelse efter fælles overenskomst mellem de to parter.
            
            
               (2)Det blandede udvalgs afgørelser benævnes "afgørelser" efterfulgt af et løbenummer og en beskrivelse af deres emne. Datoen for, hvornår afgørelsen får virkning, angives ligeledes. Afgørelserne underskrives af det blandede udvalgs repræsentanter, som er bemyndiget til at handle på parternes vegne. Afgørelserne udfærdiges i to eksemplarer, og begge udgaver er lige autentiske.
            
            
               (3)Stk. 1 og 2 finder tilsvarende anvendelse på det blandede udvalgs henstillinger.
            
            
               Artikel 8
            
            
               Udgifter
            
            
               (1)Hver part er ansvarlig for de udgifter, den pådrager sig som følge af deltagelsen i det blandede udvalgs møder, herunder udgifter til personale, rejser og dagpenge samt udgifter til porto og telekommunikation.
            
            
               (2)Alle andre udgifter, der opstår i forbindelse med tilrettelæggelsen af møderne afholdes som udgangspunkt af den part, der er vært for mødet.
            
         
         
            
               Artikel 9
            
            
               Administrative procedurer
            
            
               (1)Medmindre andet besluttes, er det blandede udvalgs møder ikke offentlige.
            
            
               (2)Det blandede udvalgs referater og dokumenter er fortrolige.
            
            
               (3)Efter aftale mellem de to medformænd kan der indbydes andre deltagere end parternes og medlemsstaternes tjenestemænd, og disse deltagere er omfattet af de samme krav om fortrolighed.
            
            
               (4)Parterne kan afholde offentlige orienteringsmøder eller på anden måde informere interesserede medlemmer af offentligheden om resultaterne af møderne i det blandede udvalg.
            
            
            
            
               På vegne af Den Europæiske Union
                     På vegne af Republikken Kap Verde
            
            
               FÆLLES ERKLÆRING 
            
            
               TIL DET BLANDEDE UDVALGS FORRETNINGSORDEN 
            
            
               OM FORVALTNING 
            
            
               AF AFTALEN MELLEM EU OG KAP VERDE 
            
            
               OM LEMPELSE AF REGLERNE FOR UDSTEDELSE AF VISA TIL KORTVARIGT OPHOLD TIL STATSBORGERE I REPUBLIKKEN KAP VERDE OG DEN EUROPÆISKE UNION 
            
            
            
               For at sikre en fortsat, harmoniseret og korrekt anvendelse af aftalen holder Republikken Kap Verde, Europa-Kommissionen og medlemsstaterne uformel kontakt mellem de formelle møder i det blandede udvalg for at behandle hastende sager. På det efterfølgende møde i det blandede udvalg vil disse emner og uformelle kontakter blive ført til referat.